204.08 REGOLAMENTI DWAR L-ATT DWAR IL-BANK ĊENTRALI TA’ MALTA (TARIFFI TAL-INTERKAMBJU GĦAT-TRANSAZZJONIJIET TA’ PAGAMENT PERMEZZ TA’ KARD TA’ KARD TA’ DEBITU U KREDITU) L-AVVIŻ LEGALI 263 tal-2016. L-AVVIŻ LEGALI 263 tal-2016. 1. Titolu u skop. (1) It-titolu ta’ dawn ir-regolamenti hu r-Regolamenti dwar l-Att dwar il-Bank Ċentrali ta’ Malta (Tariffi tal-Interkambju għat-Transazzjonijiet ta’ Pagament permezz ta’ Kard ta’ Debitu u Kreditu). (2) L-iskop ta’ dawn ir-regolamenti huwa sabiex jiddefinixxu t-tariffi tal-interkambju għat-transazzjonijiet domestiċi tal-konsumatur ta’ pagament permezz ta’ kard ta’ debitu u kreditu taħt l-Artikoli 3(2)(a) u 4 tar-Regolament (UE) Nru 2015/751 tal-Parlament Ewropew u tal-Kunsill tad-29 ta’ April 2015 dwar it-tariffi tal-interkambju għat-transazzjonijiet ta’ pagament permezz ta’ kard, hawnhekk iżjed ’il quddiem imsejjaħ "ir-Regolament". (3) Kliem użati f’dawn ir-regolamenti għandhom jingħataw l-istess tifsira mogħtija lilhom fir-Regolament, sakemm il-kuntest ma jitlobx mod ieħor. 2. Tariffi tal-interkambju għal transazzjonijiet ta’ pagament permezz ta’ kard ta’ debitu. Il-fornituri ta’ servizzi ta’ pagament m’għandhomx joffru jew jitolbu tariffa tal-interkambju fuq kull transazzjoni ta’ iktar minn 0.15 % tal-valur tat-transazzjoni għal kwalunkwe transazzjoni domestika b’kard ta’ debitu. 3. Tariffi tal-interkambju għal transazzjonijiet ta’ pagament permezz ta’ kard ta’ kreditu. Il-fornituri ta’ servizzi ta’ pagament m’għandhomx joffru jew jitolbu tariffa tal-interkambju fuq kull transazzjoni ta’ iktar minn 0.3 % tal-valur tat-transazzjoni għal kwalunkwe transazzjoni domestika b’kard ta’ kreditu.